# Милли йәштәр хоккей лигаһы

Милли йәштәр хоккей лигаһы (МЙХЛ, рус. Национальная молодёжная хоккейная лига) — йәштәр командалары араһында Рәсәй хоккей федерацияһы 2016 йылда ойошторған Рәсәй чемпионаты. МЙХЛ 2011—2016 йылдарҙа үткәрелелеп килгән Йәштәр хоккей лигаһы беренселегенә алмашҡа килә.
МЙХЛ-дың тәүге миҙгелендә Рәсәйҙән 19 команда ҡатнаша. Шуларҙың ун етеһе ЙХЛ беренселегенән килә, ә ҡалған икәүһе — Краснодар крайының яңы ойошторолған клубтары. Икенсе миҙгелдә Ҡаҙағстандан «Мунайши» хоккей клубы лига составын тулыландыра.
2019/2020 йылдар миҙгелендә Лигала Рәсәйҙән 16 команда ҡатнаша. Командалар МЙХЛ-дың төп трофейы Региондар кубогы өсөн көрәшә.

# Милли йәштәр хоккей лигаһы
## Тарихы

2011 йылда КХЛ, ЮХЛ һәм РХФ ҡатнашлығында Йәштәр хоккей лигаһы беренселеге нигеҙләнә. Бында ЙХЛ чемпионатында ҡатнашмаған йәштәр клубтары уйнай. Беренселек биш миҙгел уҙғарыла, биш төрлө чемпион билдәләнә. 2016 йылда беренселекте үткәреү хоҡуҡтарын Йәштәр хоккей лигаһы Рәсәй хоккей федерацияһына тапшыра. РХФ шул йылда Милли йәштәр хоккей лигаһын төҙөй, унда ЙХЛ беренселегенең һуңғы миҙгелендә ҡатнашҡан 17 команда һәм яңы төҙөлгән ике клуб керә. Улар бөтәһе лә Рәсәйҙән. Тағы берәү («Дмитров») ЙХЛ беренселегендә уйнағаны бар, тик үткән миҙгелдә бер ҡайҙа ла сығыш яһамай. 2016 йылдың 1 сентябрендә ҡатнашыусылар составынан МЙХЛ «Зеленоград» хоккей клубын сығара, сөнки быны Зеленоград хоккей федерацияһы ойошма эсендә булған ҡыйынлыҡтар арҡаһында һорай. Шуға күрә тәүге миҙгелдә 19 команда ҡатнаша.
Миҙгел барышында «Крылья Кубани» хоккей клубы еткән финанслау булмағанға МЙХЛ ҡатнашыусылары составынан сығарыла. Учалынан «Горняк» хоккей клубы МЙХЛ-дың тәүге чемпионы була.
Икенсе миҙгел алдынан лига составына Ҡаҙағстандан «Мунайши» һәм Рыбинск ҡалаһынан «Полет» хоккей клубтары керә. Ә лига составынан «Горняк» (ЮХЛ чемпионатына), «Юниор» (ЮХЛ беренселегенә), «Дмитров», «Драгуны», «Мечел» һәм «Крылья Кубани» хоккей клубтары сыға. «СКА-Карелия» Карелия республикаһынан Ленинград өлкәһенә күсә һәм исемен «СКА-Варяги» тигәнгә алмаштыра.
Лиганың өсөнсө миҙгеле алдынан «Красноярские Рыси» һәм Медногорскиҙан «Южный Урал-Металлург» хоккей клубтары ЮХЛ беренселегенә күсә, ә Ленинград өлкәһенән «СКА-Варяги» командаһы Йәштәр хоккей лигаһының составын тулыландыра. Ә Тула өлкәһенән НХК командаһы МЙХЛ беренселегенә ҡабул ителә. Шулай уҡ Дмитров ҡалаһынан «Голден Догс», Дондағы Ростовтан «Ростов-Юниор» һәм Вологда өлкәһенән «Металлург» хоккей клубтары лига составын тулыландыра, ә «Северские Волки», Нефтекаманан «Батыр» һәм Ҡаҙағстандан «Мунайши» командалары был миҙгелдә ҡатнашмай.
МЙХЛ-да 2019/20 йылдар миҙгелендә ҡатнашыр өсөн Пермдән «АК59», Кирово-Чепецкиҙан «Олимпия», Кондопога ҡалаһынан «ГУОР Карелия», Һарытауҙан «Кристалл», «Рязань» хоккей клубтары өҫтәлә. Ә лиганан «Голден Догс» һәм «Ростов-Юниор» командалары сыға. Новомосковскиҙан НХК клубы «Б. П. Михайлов исемендәге хоккей академияһы» исемендә сығыш яһаясаҡ.

# Милли йәштәр хоккей лигаһы
## Миҙгел форматы

2017/2018 йылдар миҙгелендә чемпионатта ике конференцияға бүленгән 15 команда ҡатнаша. Тик конференцияларға командалар тигеҙ бүленмәй. Көнсығышта — 5 клуб, көнбайышта ҡатнашыусылар һаны 10-ға тиң. Көнсығыш конференцияһында һәр бер команда башҡа клуб менән һигеҙ уйын (дүрт — өйҙә, дүрт — ҡунаҡта) уҙғарасаҡ. Ә көнбайышта иһә һәр клуб башҡалар менән даими миҙгелдә дүрт осрашыу (ике — өйҙә, ике — ҡунаҡта) үткәрәсәк. Тимәк, МЙХЛ-дың Көнсығыш конференцияһы клубтары даими миҙгелдә 32 уйын уҙғарасаҡ, ә Көнбайыш конференцияһы командаларына 36 уйын тура килә ине.
2018/2019 йылдар миҙгелендә конференциялар бөтөрөлә һәм 13 команда бер-береһе менән даими чемпионатта дүртешәр осрашыу үткәрә. Тимәк һәр клуб 48 уйын уҙғара. 2019/2020 йылдар миҙгелендә командалар һаны 16-ға тиклем етә, улар ике конференцияға бүленә. Даими миҙгелдә һәр команда үҙ конференция клубтары менән дүртешәр (ике — өйҙә, ике — ҡунаҡта) осрашыу уҙғара, икенсе конференциянан командалар менән икешәр (бер — өйҙә, бер — ҡунаҡта) уйын үткәрә. Тимәк, һәр клуб 44 матч уйнаясаҡ. Даими беренселектә бар еңеү өсөн ике мәрәй бирелә башлай, өҫтәмә ваҡытта йә булиттар серияһында еңелгән өсөн бер мәрәй өҫтәлә.
МЙХЛ плей-офф уйындарына даими чемпионат һөҙөмтәләре буйынса һәр конференциянан иң көслө 4 команда сыға. Плей-оффта парҙар ошолай билдәләнә: иң көслө командаға ҡаршы иң көсһөҙө. Мәҫьәлән, сирекфиналда 1—4 һәм 2—3. Сирекфиналдар менән ярымфиналдар конференциялар эсендә үтә. Бөтә раундтарҙа ла сериялар өс еңеүгә тиклем дауам итә. Финал серияһында ярымфиналда еңгән командалар Региондар кубогы һәм МЙХЛ чемпионы исеме өсөн көрәшәләр.

# Милли йәштәр хоккей лигаһы
## Командалар
### 2019/2020 йылдар миҙгеле

| Команда | Ҡала | Арена | Нигеҙләнгән | МЙХЛ-да | Партнёрлыҡ командаһы |
| Көнбайыш конференцияһы ||||||
| Белгород | Белгород | «Оранжевый лёд» БА | 1994 | 2016 | — |
| Брянск | Брянск | Боҙ һарайы | 1963 | 2016 | — |
| ГУОР Карелия | Кондопога | Боҙло Һарай | 2019 | 2019 | — |
| Липецк | Липецк | «Звездный» СК | 1979 | 2016 | — |
| Михайлов ис. ХА | Новомосковск | «Юбилейный» БҺ | 2018 | 2018 | — |
| Россошь | Россошь | «Россошь» БҺ | 2012 | 2016 | «Буран» Воронеж (ЮХЛ) |
| Рязань | Рязань | «Олимпийский» СҺ | 2019 | 2019 | «Рязань» (ЮХЛ) |
| Тверичи-СШОР | Тверь | «Юбилейный» СҺ | 2012 | 2016 | — |
| Көнсығыш конференцияһы ||||||
| АК59 | Пермь | Сухарев ис. СК | 2019 | 2019 | «Молот-Прикамье» Пермь (ЮХЛ) |
| Дизелист | Пенза | Дизель-Арена | 2011 | 2016 | «Дизель» Пенза (ЮХЛ) |
| Кристалл | Һарытау | «Кристалл» СҺ | 2019 | 2019 | «Кристалл» Һарытау (ЮХЛ-Б) |
| Локо-Юниор | Ярославль | «Локомотив» КФСК | 2013 | 2016 | «Локо» Ярославль (ЙХЛ) |
| Металлург | Череповец | «Алмаз» СКЗ | 2018 | 2018 | «Алмаз» Череповец (ЙХЛ) |
| Олимпия | Кирово-Чепецк | Олимп-Арена | 1954 | 2019 | — |
| Полет | Рыбинск | «Полет» СК | 2017 | 2017 | — |
| Прогресс | Глазов | Глазов-Арена | 2011 | 2016 | «Ижсталь» Ижевск (ЮХЛ) |

# Милли йәштәр хоккей лигаһы
## Миҙалсылар таблицаһы

| Миҙгел | Чемпион | Финалсы | Бронза миҙалсы | 4-се урын |
| 2016/17 | «Горняк» | «Дизелист» | «Локо-Юниор» | «Юниор» |
| 2017/18 | «Дизелист» | «Батыр» | «Локо-Юниор» | «Красноярские Рыси» |
| 2018/19 | «Россошь» | «Дизелист» | «Локо-Юниор» | НХК |
| 2019/20 | | | | |

# Милли йәштәр хоккей лигаһы
## Командаларҙың лигала һөҙөмтәләре

2016 йылда барлыҡҡа килгәндән бирле МЙХЛ-да бөтәһе 31 команда ҡатнаша. Таблицала МЙХЛ чемпионаттарында һәр миҙгелендә чемпионаттың даими өлөшөндә (һан — турнир таблицаһында урыны) һәм плей-оффта (төҫ менән күрһәтелгән) командаларҙың сығыш яһауҙарының һөҙөмтәләре күрһәтелгән. Тик төрлө конференциялар командалары төрлө уйындар һанын үткәргәнгә күрә, бындағы мәғлүмәт проценттар менән һаналған.
Биш команда бар миҙгелдәрҙә лә плей-оффта ҡатнаша.
| Команда | 2017 | 2018 | 2019 |
| Россошь | 10 | 7 | 1 |
| Дизелист | 2 | 2 | 2 |
| Локо-Юниор | 4 | 5 | 4 |
| Михайлов ис. ХА | | | 6 |
| Липецк | 15 | 4 | 3 |
| Белгород | 13 | 6 | 5 |
| Тверичи-СШОР | 6 | 8 | 7 |
| Металлург | | | 8 |
| Прогресс | 8 | 1 | 9 |
| Брянск | 16 | 13 | 10 |
| Полет | | 14 | 12 |
| АК59 | | | |
| ГУОР Карелия | | | |
| Кристалл | | | |
| Олимпия | | | |
| Рязань | | | |
| Голден Догс | | | 11 |
| Ростов-Юниор | | | 13 |
| Батыр | 11 | 9 | |
| Красноярские Рыси | 12 | 11 | |
| СКА-Варяги | | 3 | |
| Южный Урал-Металлург | 14 | 10 | |
| Мунайши | | 12 | |
| Северские Волки | 9 | 15 | |
| Горняк | 1 | | |
| Юниор | 7 | | |
| Дмитров | 3 | | |
| СКА-Карелия | 5 | | |
| Мечел | 17 | | |
| Драгуны | 18 | | |
| Крылья Кубани | 19 | | |
| Төҫ | Мәғәнәһе |
| Ҡыҙыл | Чемпион |
| Һары | Вице-чемпион |
| Йәшел | Ярымфиналсы |
| Күк | Сирекфиналсы |
| Зәңгәр | Плей-офф ҡатнашыусыһы |
| Һоро-күк | Плей-оффҡа эләкмәгән команда |
| Һоро | Миҙгелдә ҡатнашмай |

# Милли йәштәр хоккей лигаһы
## Быуындар кубогы

Быуындар кубогында МЙХЛ чемпионатының иң яҡшы уйынсылары ҡатнаша. Был ЙХЛ чемпионатының Саҡырыу кубогына һәм ҠҠХЛ йондоҙҙар уйынына оҡшаш. Быуындар кубогы ЙХЛ беренселегендә лә бар ине. 2019 йылда конференциялар берләшкәнгә күрә Быуындар кубогының форматы үҙгәрә — МЙХЛ йыйылма командаһы Студенттар хоккей лигаһының йыйылма командаһы менән был кубок өсөн уйнай.
* 21 ғинуар 2017, Глазов, Глазов Арена, Көнсығыш — Көнбайыш 6:0.
* 20 ғинуар 2018, Глазов, Глазов Арена, Көнсығыш — Көнбайыш 4:3.
* 25 ғинуар 2019, Новомосковск, «Юбилейный» БҺ, МЙХЛ — СХЛ 4:2.
* февраль 2020, МЙХЛ — СХЛ 0:0.